smcproject/ml-wiki-sentences huggingface dataset:
അവരുടെ ഭരണസമയത്ത് ഈജിപ്തുകാർ അസീറിയക്കെതിരെ നിരവധി വിജയങ്ങൾ നേടിയെങ്കിലും ആത്യന്തികമായി, അസീറിയക്കാർ കുഷൈറ്റുരാജാക്കന്മാരെ നൂബിയയിലേക്ക് തള്ളിവിടുകയും മെംഫിസ് പിടിച്ചടക്കുകയും തീബ്സിലെ ക്ഷേത്രങ്ങൾ കൊള്ളയടിക്കുകയും ചെയ്തു.
പിൽക്കാലകാലഘട്ടം
അസീറിയക്കാർ ഈജിപ്തിന്റെ നിയന്ത്രണം ഇരുപത്തിയാറാം രാജവംശത്തിലെ സെയ്റ്റ് രാജാക്കന്മാർ എന്ന് അറിയപ്പെട്ടിരുന്ന ഒരു കൂട്ടം സാമന്തരാജാക്കന്മാരിലേക്ക് വിട്ടു.
ബി.സി.ഇ 653-ഓടെ സെയ്റ്റ് രാജാവായ പ്സാംറ്റിക് ഒന്നാമൻ ഗ്രീക്ക് കൂലിപ്പടയാളികളുയെ സഹായത്തോടെ ഈജിപ്തിന്റെ ചരിത്രത്തിലെ ആദ്യത്തെ നാവികസേന രൂപീകരിക്കുകയും അസീറിയക്കാരെ തോല്പിക്കുകയും ചെയ്തു.
നൗക്രാറ്റിസ് നഗരം നൈൽ ഡെൽറ്റയിലെ ഗ്രീക്കുകാരുടെ ആസ്ഥാനമായി മാറിയതോടെ ഈജിപ്തിലെ ഗ്രീക്ക് സ്വാധീനം വളരെയധികം വികസിച്ചു.
സായിസ് നഗരം പുതിയ തലസ്ഥാനം ആസ്ഥാനമാക്കി ഭരിച്ച സെയ്റ്റ് രാജാക്കന്മാർ ഈജിപ്തിന്റെ സമ്പദ്‌വ്യവസ്ഥയിലും സംസ്കാരത്തിലും ഹ്രസ്വമായ പുനരുജ്ജീവനത്തിന് സാക്ഷ്യം വഹിച്ചു.
എന്നാൽ ബി.സി.ഇ 525-ൽ കാംബിസെസ് രണ്ടാമന്റെ നേതൃത്വത്തിൽ പേർഷ്യക്കാർ ഈജിപ്ത് കീഴടക്കുകയും പെലൂസിയം യുദ്ധത്തിൽ വച്ച് ഫറവോ പ്സാംടിക് മൂന്നാമനെ പിടികൂടുകയും ചെയ്തു.
കാംബിസെസ് II പിന്നീട് ഫറവോ എന്ന ഔപചാരികപദവി ഏറ്റെടുത്തു.
എന്നാൽ അദ്ദേഹം ഈജിപ്തിനെ ഒരു സത്രപിന്റെ നിയന്ത്രണത്തിലാക്കുകയും ഇറാനിൽ നിന്ന് ഈജിപ്തിനെ ഭരിക്കുകയും ചെയ്തു.
ബി.സി.ഇ അഞ്ചാം നൂറ്റാണ്ടിൽ പേർഷ്യക്കാർക്കെതിരായി ചില വിജയകരമായ കലാപങ്ങൾ നടത്തിയെങ്കിലും ഈജിപ്തിന് ഒരിക്കലും പേർഷ്യക്കാരെ ശാശ്വതമായി പുറത്താക്കാൻ കഴിഞ്ഞില്ല.
പേർഷ്യയുടെ അധിനിവേശത്തെത്തുടർന്ന്, ഈജിപ്തും സൈപ്രസും ഫെനിഷ്യയും അക്കീമെനിഡ് പേർഷ്യൻ സാമ്രാജ്യത്തിന്റെ ആറാമത്തെ സത്രപിയായി മാറി.
ഈജിപ്തിലെ പ്രാദേശിക രാജവംശങ്ങളുടെ ഒരു പരമ്പരയ്ക്ക് കീഴിൽ ഈജിപ്ത് സ്വാതന്ത്ര്യം വീണ്ടെടുത്തപ്പോൾ ഇരുപത്തിയേഴാം രാജവംശം എന്നും അറിയപ്പെടുന്ന ഈജിപ്തിന്റെ പേർഷ്യൻ ഭരണത്തിന്റെ ഈ ആദ്യ കാലഘട്ടം ബി.സി.ഇ 402-ൽ  അവസാനിച്ചു.
ഈ പ്രാദേശിക രാജവംശങ്ങളിൽ അവസാനത്തേത്, മുപ്പതാമത്തെ രാജവംശം നെക്റ്റനെബോ രണ്ടാമന്റെ ഭരണത്തോടുകൂടി അവസാനിച്ചു.
മുപ്പത്തിയൊന്നാം രാജവംശം എന്നറിയപ്പെടുന്ന പേർഷ്യൻ ഭരണത്തിന്റെ ഒരു ഹ്രസ്വമായ പുനഃസ്ഥാപനം ബി.സി.ഇ 343-ൽ ആരംഭിച്ചു.
എന്നാൽ അധികം താമസിയാതെ ബി.സി.ഇ 332-ൽ പേർഷ്യൻ ഭരണാധികാരിയായ മസാസെസ് ഈജിപ്തിനെ അലക്സാണ്ടർ ചക്രവർത്തിക്ക് കൈമാറി.
ഈജിപ്ത് ടോളമി രാജവംശത്തിനു കീഴിൽ ടോളമിയെ ഫറവോയുടെ വേഷത്തിൽ ചിത്രീകരിച്ചിരിക്കുന്നു, ബ്രീട്ടീഷ് മ്യൂസിയം, ലണ്ടൻ
ബിസി 332-ൽഅലക്സാണ്ടർ ചക്രവർത്തി ഈജിപ്ത് കീഴടക്കി.
അദ്ദേഹത്തെ ഈജിപ്തുകാർ ഒരു വിമോചകനായി സ്വാഗതം ചെയ്തു.
അലക്‌സാണ്ടറിന്റെ പിൻഗാമികളായ മാസിഡോണിയരായ ടോളമി രാജവംശം സ്ഥാപിച്ച ഭരണം ഈജിപ്ഷ്യൻ മാതൃകയിൽ അധിഷ്ഠിതവും പുതിയ തലസ്ഥാനനഗരമായ അലക്‌സാണ്ട്രിയയെ അടിസ്ഥാനമാക്കിയുള്ളതുമായിരുന്നു.
ഹെല്ലനിസ്റ്റിക് ഭരണത്തിന്റെ ശക്തിയും അന്തസ്സും പ്രദർശിപ്പിച്ച നഗരമായ അലക്സാണ്ട്രിയ, നഗരത്തിലെ പ്രശസ്തമായ ലൈബ്രറി കേന്ദ്രീകരിച്ച് പഠനത്തിന്റെയും സംസ്‌കാരത്തിന്റെയും ഇരിപ്പിടമായി മാറി.
അലക്സാണ്ട്രിയയിലെ ലൈറ്റ് ഹൗസ് , നഗരത്തിലൂടെ വ്യാപാരം നടത്തിക്കൊണ്ടിരുന്ന നിരവധി കപ്പലുകൾക്ക് വഴി തെളിച്ചു.
ടോളമികൾ വാണിജ്യവും പാപ്പിറസ് നിർമ്മാണം പോലുള്ള വരുമാനം ഉണ്ടാക്കുന്ന സംരംഭങ്ങൾ അവരുടെ മുൻ‌ഗണനയാക്കി മാറ്റി.
എന്നാൽ ഹെല്ലനിസ്റ്റ് സംസ്കാരം പാരമ്പര്യ ഈജിപ്ഷ്യൻ സംസ്കാരത്തെ മാറ്റിസ്ഥാപിച്ചില്ല.
അതിനു കാരണം ടോളമികൾ ജനങ്ങളുടെ വിശ്വസ്തത ഉറപ്പാക്കാനുള്ള ശ്രമത്തിൽ കാലാകാലങ്ങളായി നിലനിന്നിരുന്ന പാരമ്പര്യങ്ങളെ പിന്തുണച്ചു.
അവർ ഈജിപ്ഷ്യൻ ശൈലിയിൽ പുതിയ ക്ഷേത്രങ്ങൾ നിർമ്മിക്കുകയും പരമ്പരാഗത ആരാധനക്രമങ്ങളെ പിന്തുണക്കുകയും തങ്ങളെ ഫറവോമാരായി ചിത്രീകരിക്കുകയും ചെയ്തു.
ഗ്രീക്ക്, ഈജിപ്ഷ്യൻ ദേവന്മാരെ സംയോജിപ്പിച്ച് സെറാപ്പിസ് പോലുള്ള ദേവന്മാരാക്കി സമന്വയിപ്പിച്ച് ചില പാരമ്പര്യങ്ങളെ ലയിപ്പിച്ചു.
കൂടാതെ ശില്പകലയുടെ ക്ലാസിക്കൽ ഗ്രീക്ക് ശൈലികൾ പരമ്പരാഗത ഈജിപ്ഷ്യൻ രൂപങ്ങളെ സ്വാധീനിച്ചു.
ടോളമികൾ ഈജിപ്തുകാരെ അനുനയിപ്പിക്കാനുള്ള ശ്രമങ്ങൾ നടത്തിയെങ്കിലും പ്രാദേശിക കലാപം, കുടുംബകലഹങ്ങൾ, ടോളമി നാലാമന്റെ മരണശേഷം രൂപപ്പെട്ട അലക്സാണ്ട്രിയയിലെ ശക്തമായ ജനക്കൂട്ടം എന്നിവയെല്ലാം രാജവംശത്തിനും വെല്ലുവിളിയായി മാറി.
റോം ഈജിപ്തിൽ നിന്നുള്ള ധാന്യങ്ങളുടെ ഇറക്കുമതിയെ കൂടുതൽ ആശ്രയിച്ചിരുന്നു.
ഇതിനാൽ ഈജിപ്തിലെ രാഷ്ട്രീയ സാഹചര്യത്തിൽ റോം വലിയ താൽപ്പര്യം പ്രകടിപ്പിച്ചിരുന്നു.
തുടർച്ചയായ ഈജിപ്ഷ്യൻ കലാപങ്ങളും രാഷ്ട്രീയപരിതസ്ഥിതിയും നിയർ ഈസ്റ്റിൽ നിന്നുള്ള ശക്തരായ എതിരാളികളും ഈജിപ്തിലെ സാഹചര്യം അസ്ഥിരമാക്കി.
റോം ഈജിപ്തിനെ അതിന്റെ സാമ്രാജ്യത്തിന്റെ ഒരു പ്രവിശ്യയായി സുരക്ഷിതമാക്കാൻ വേണ്ടി സൈന്യത്തെ അയച്ചു.
റോമൻ ഈജിപ്ത് ഫായും മമ്മി ഛായാചിത്രങ്ങൾ റോമൻ കാലഘട്ടത്തിലേതാണ്
ബി.സി.ഇ 30-ൽ ആക്ടിയം യുദ്ധത്തിൽ ഒക്ടേവിയൻ (അഗസ്റ്റസ് ചക്രവർത്തി) മാർക്ക് ആന്റണിയെയും ക്ലിയോപാട്രെയേയും പരാജയപ്പെടുത്തിയതിനെത്തുടർന്ന് ഈജിപ്ത് റോമാസാമ്രാജ്യത്തിന്റെ ഒരു പ്രവിശ്യയായി മാറി.
റോമാക്കാർ ഈജിപ്തിൽ നിന്നുള്ള ധാന്യ കയറ്റുമതിയെ വളരെയധികം ആശ്രയിച്ചിരുന്നു.
ചക്രവർത്തി നിയമിച്ച ഒരു ഭരണാധികാരിയുടെ നിയന്ത്രണത്തിൽ റോമൻ സൈന്യം കലാപങ്ങൾ അടിച്ചമർത്തുകയും നികുതി പിരിവ് കർശനമായി നടപ്പിലാക്കുകയും കൊള്ളക്കാരുടെ ആക്രമണം തടയുകയും ചെയ്തു.
റോമിൽ വിദേശത്തുനിന്നുള്ള ആഡംബരവസ്തുക്കൾക്ക്  വളരെയേറെ ആവശ്യക്കാരുണ്ടായിരുന്നതിനാൽ കിഴക്കൻ ദേശങ്ങളുമായുള്ള വ്യാപാരപാതയിൽ നിലയുറപ്പിച്ചിരുന്ന അലക്സാണ്ട്രിയ റോമാസാമ്രാജ്യത്തിലെ പ്രാധാനപ്പെട്ട കേന്ദ്രമായി മാറി.
റോമാക്കാർ ഗ്രീക്കുകാരേക്കാൾ ഈജിപ്തുകാരോട് ശത്രുത പുലർത്തിയിരുന്നു.
എന്നാലും മമ്മിയാക്കി സൂക്ഷിക്കൽ പോലുള്ള ആചാരങ്ങളും പരമ്പരാഗതദൈവങ്ങളുടെ ആരാധനയും അവർ തുടർന്നു വന്നു.
മമ്മി ഛായാചിത്രങ്ങളുണ്ടാക്കുന്ന കല ഈ കാലഘട്ടത്തിൽ അഭിവൃദ്ധി പ്രാപിച്ചു.
ചില റോമൻ ചക്രവർത്തിമാർ തങ്ങളെ ഫറവോമാരായി ചിത്രീകരിച്ചിരുന്നു.
എന്നാൽ അവർ ഈജിപ്തിൽ താമസിച്ചിരുന്നില്ല.
മാത്രമല്ല, അവർ ഫറവോമാർ എന്ന നിലയിൽ നടത്തേണ്ട ആചാരങ്ങളിൽ പങ്കെടുത്തതുമില്ല.
പ്രാദേശികഭരണം റോമൻ രീതിയിലേക്ക് മാറ്റപ്പെടുകയും തദ്ദേശീയരായ ഈജിപ്തുകാരുടെ തൊഴിലവസരങ്ങൾ ഇല്ലാതാവുകയും ചെയ്തു.
സി. ഇ ഒന്നാം നൂറ്റാണ്ടിന്റെ പകുതിയോടെ ക്രിസ്തുമതം ഈജിപ്തിൽ വേരൂന്നി.
അത് ഈജിപ്ഷ്യൻ, ഗ്രീക്കോ-റോമൻ മതങ്ങളിൽ നിന്ന് ജനങ്ങളെ പരിവർത്തനം ചെയ്യുകയും ആ മതപാരമ്പര്യങ്ങളുടെ നിലനിൽപ്പിനെ ബാധിക്കുകയും ചെയ്തു.
391 സി.ഇ യിൽ റോമൻ ചക്രവർത്തിയായിരുന്ന തിയോഡോഷ്യസ് പാഗൻ ആചാരങ്ങൾ നിരോധിക്കുകയും ക്ഷേത്രങ്ങൾ അടച്ചിടുകയും ചെയ്തു.
അലക്സാണ്ട്രിയ പാഗൻ ജനതക്കെതിരായ കലാപങ്ങൾക്ക് വേദിയാവുകയും പാഗൻ മതബിംബങ്ങൾ നശിക്കപ്പെടുകയും ചെയ്യപ്പെട്ടു.
തൽഫലമായി പ്രാചീന ഈജിപ്ഷ്യൻ മതം ക്ഷയിക്കുകയും അതിലെ പുരോഹിതന്മാരുടെയും പുരോഹിതകളുടെയും ജനജീവിതത്തിലെ പങ്ക് കുറയുകയും ചെയ്തതോടെ ഹൈറോഗ്ലിഫിക് എഴുത്ത് വായിക്കാനുള്ള കഴിവ് പതുക്കെ അപ്രത്യക്ഷമായി.
ക്ഷേത്രങ്ങൾ പള്ളികളായി മാറ്റപ്പെടുകയോ ഉപേക്ഷിക്കപ്പെടുകയോ ചെയ്തു.
സി.ഇ നാലാം നൂറ്റാണ്ടിൽ, റോമൻ സാമ്രാജ്യം വിഭജിക്കപ്പെട്ടപ്പോൾ, ഈജിപ്ത് കോൺസ്റ്റാന്റിനോപ്പിൾ തലസ്ഥാനമായുള്ള കിഴക്കൻ സാമ്രാജ്യത്തിന്റെ ഭാഗമായി മാറി.
സസാനിയൻ അധിനിവേശത്തിൽ (618-628) ഈജിപ്ത് സസാനിയൻ പേർഷ്യൻ സാമ്രാജ്യത്തിന്റെ കീഴിലായി.
പിന്നീട് ബൈസന്റൈൻ ചക്രവർത്തി ഹെരാക്ലിയസ് (629-639) ഈജിപ്ത് തിരിച്ചുപിടിച്ചു, ഒടുവിൽ സി.ഇ 639-641ൽ മുസ്ലീം റാഷിദൂൻ സൈന്യം ഈജിപ്ത് പിടിച്ചെടുത്ത് ബൈസന്റൈൻ ഭരണത്തിന്റെ അന്ത്യം കുറിച്ചു.
ഭരണാധികാരവും സമ്പദ്ഘടനയും ഭരണവും വാണിജ്യവും
ഫറവോ രാജ്യത്തിന്റെ സമ്പൂർണ്ണ അധികാരം കയ്യാളിയിരുന്നു.
കുറഞ്ഞത് സൈദ്ധാന്തികമായെങ്കിലും ഭൂമിയുടെയും അതിന്റെ വിഭവങ്ങളുടെയും പൂർണ്ണ നിയന്ത്രണം രാജാവിന്റെ കയ്യിലായിരുന്നു.
രാജാവ് പരമോന്നത സൈനിക മേധാവിയും ഗവൺമെന്റിന്റെ തലവനുമായിരുന്നു.
തന്റെ കാര്യങ്ങൾ കൈകാര്യം ചെയ്യാൻ ഫറവോ ഉദ്യോഗസ്ഥരുടെ ഒരു ബ്യൂറോക്രസിയെ ആശ്രയിച്ചിരുന്നു.
ഭരണത്തിന്റെ ചുമതല വിസീറിനായിരുന്നു.
അദ്ദേഹം രാജാവിന്റെ പ്രതിനിധിയായി പ്രവർത്തിക്കുകയും ഭൂമി അളക്കൽ, ഖജനാവ്, കെട്ടിടനിർമ്മാണപദ്ധതികൾ, നിയമസംവിധാനം എന്നിവയുടെ പ്രവർത്തനങ്ങൾ ഏകോകിപ്പിച്ചു.
പ്രാദേശികതലത്തിൽ രാജ്യത്തെ 42 ഭരണമേഖലകളായി വിഭജിച്ചിരുന്നു.
ഇവ "നോം" എന്നറിയപ്പെട്ടു.
ഇവയുടെ ഭരണാധികാരികൾ "നൊമാർച്ച്" എന്ന പേരിലറിയപ്പെട്ടിരുന്നു.
ഇവർ വിസീറിന്റെ കീഴെയാണ് പ്രവർത്തിച്ചിരുന്നത്.
ക്ഷേത്രങ്ങൾ സമ്പദ്‌വ്യവസ്ഥയുടെ നട്ടെല്ലായിരുന്നു.
അവ ആരാധനാലയങ്ങൾ മാത്രമല്ല, മേൽവിചാരകന്മാരാൽ നിയന്ത്രിക്കപ്പെടുന്ന ധാന്യപ്പുരകളുടെയും ട്രഷറികളുടെയും ഒരു സംവിധാനത്തിൽ രാജ്യത്തിന്റെ സമ്പത്ത് ശേഖരിക്കുന്നതിനും സംഭരിക്കുന്നതിനും ഉത്തരവാദികൾ കൂടിയായിരുന്നു.
സമ്പദ്‌വ്യവസ്ഥയുടെ ഭൂരിഭാഗവും കേന്ദ്രീകൃതവും കർശനമായി നിയന്ത്രണങ്ങളുൾക്കൊന്നതുമായിരുന്നു.
പുരാതന ഈജിപ്തുകാർ പിൽക്കാലകാലഘട്ടം വരെ നാണയം ഉപയോഗിച്ചിരുന്നില്ലെങ്കിലും അവർ ഒരു തരം നാണയ-ബാർട്ടർ സമ്പ്രദായം ഉപയോഗിച്ചിരുന്നു.
പ്രത്യേക അളവിലുള്ള ചാക്കുകളിലെ ധാന്യവും ഡെബനും എന്ന പേരിലറിയപ്പെട്ട ഏകദേശം 91 ഗ്രാം (3 ഔൺസ്) ചെമ്പ് അല്ലെങ്കിൽ വെള്ളിയിലുള്ള ഭാരവും പൊതുവായൊരു കൈമാറ്റസമ്പ്രദായത്തിന്റെ ഭാഗമായിരുന്നു.
തൊഴിലാളികൾക്ക് കൂലി ലഭിച്ചിരുന്നത് ധാന്യത്തിലാണ്.
ഒരു സാധാരണ തൊഴിലാളിക്ക് പ്രതിമാസം 5 + 1 ⁄ 2 ചാക്ക് (200 കിലോഗ്രാം) ധാന്യം ലഭിച്ചിരുന്നു.
അതേസമയം തൊഴിലാളികളുടെ മേൽനോട്ടം വഹിച്ചിരുന്നയാൾക്ക് 7 + 1 ⁄ 2 ചാക്ക് (250 കിലോഗ്രാം) ലഭിച്ചിരുന്നു.
വ്യാപാരം സുഗമമാക്കുന്നതിന് രാജ്യത്തുടനീളം വിലകൾ നിശ്ചയിക്കുകയും അവ പട്ടികകളിൽ രേഖപ്പെടുത്തുകയും ചെയ്തു.
ബി.സി.ഇ അഞ്ചാം നൂറ്റാണ്ടോടു കൂടിയാണ് ഈജിപ്ത് നാണയവിനിമയം തുടങ്ങിയത്.
തുടർന്നുള്ള നൂറ്റാണ്ടുകളിൽ ഈജിപ്ത് അന്താരാഷ്ട്രവ്യാപാരത്തിനു നാണയങ്ങൾ ഉപയോഗിക്കാൻ തുടങ്ങി.
സാമൂഹികപദവി
ഈജിപ്ഷ്യൻ സമൂഹം വളരെയധികം തരംതിരിക്കപ്പെട്ടതായിരുന്നു.
ജനം സാമൂഹിക പദവി വ്യക്തമായി പ്രദർശിപ്പിച്ചിരുന്നു.
ജനസംഖ്യയുടെ ഭൂരിഭാഗവും കർഷകരായിരുന്നു, എന്നാൽ കാർഷികോൽപ്പന്നങ്ങൾ നേരിട്ട് സംസ്ഥാനത്തിന്റെയോ, ക്ഷേത്രത്തിന്റെയോ, ഭൂമിയുടെ ഉടമസ്ഥരായ പ്രഭുകുടുംബത്തിന്റെയോ ഉടമസ്ഥതയിലായിരുന്നു.
പുരാതന ഈജിപ്റ്റിലെ ജനങ്ങൾ പ്രധാനമായും കൃഷി ചെയ്തിരുന്നതായി കണ്ടെത്തിയിട്ടുണ്ട്.
കൂടാതെ നൂൽനൂൽക്കലും സ്ഫടിക പാത്ര നിർമ്മാണവുമായിരുന്നു മറ്റ് തൊഴിലുകൾ.
ഇവർ ജ്യോതിശാസ്ത്രത്തിലും ഗണിത ശാസ്തത്തിലും പ്രാവീണ്യമുള്ളവരായിരുന്നു.
സമയമറിയാൻ അവർ സൗര ഘടികാരവും ജലഘടികാരവും ഉപയോഗിച്ചിരുന്നു.
കൂടാതെ പിരമിഡ് നിർമ്മാണത്തിലെ ദീർല ചതുരവിസ്തൃതിയും ത്രികോണ വിസ്തൃതിയും കണക്കിലാക്കിയതിലൂടെ അവർക്ക് ഗണിത ശാസ്ത്രത്തിലുള്ള കഴിവ് വെളിവാക്കുന്നു.
ദൈവീകമായ കാര്യങ്ങൾ അറിയിക്കുന്നതിനായി അവർ ഹൈറോ ഗ്ലിഫിക്സ് (Hiero glyphics) എന്ന ലിപി ഉപയോഗിച്ചി രുന്നതായി  ഷാപോലിയൻ (cham pollian)എന്ന ഫ്രഞ്ച് ഗവേഷകൻ 1798 ൽ കണ്ടെത്തിയതായി ചരിത്രം പറയുുന്നു.
ശില്പ നിർമ്മാാണത്തിലും അവർക്ക് അതീവ വൈദഗ്ദ്ധ്യം ഉണ്ടാായിരുന്നതായി തെളിയിക്കപ്പെട്ടിട്ടുണ്ട്.
ആഫ്രോ-ഏഷ്യാറ്റിക് ഭാഷയാണ് ഈജിപ്ഷ്യൻ ഭാഷ.
ബാർബർ, സെമിറ്റിക് ഭാഷകളുമായി വളരെയധികം ബന്ധപ്പെട്ടിരിക്കുന്നു .
ഈജിപ്റ്റിൽ നിലവിലുണ്ടായിരുന്ന ലിപിയാണ് ഹൈറോഗ്ലിഫിക്സ് .
വലതുനിന്ന് ഇടത്തോട്ടാണ് ഇത് വായിക്കേണ്ടത്.
ഹൈറോഗ്ലിഫിക്സ് എന്ന വാക്കിനർത്ഥം വിശുദ്ധമായ എഴുത്ത് എന്നാണ്.
അവലംബം പുസ്തകസൂചിക {{ cite book }} : | volume= has extra text ( help )
എമി ജാക്സൺ ഇംഗ്ലീഷ് വിലാസം https://ml.wikipedia.org/wiki/Amy_Jackson
ഒരു ബ്രിട്ടീഷ് മോഡലും ചലച്ചിത്രനടിയുമാണ് എമി ജാക്സൺ (ജനനം:1992 ജനുവരി 31).
തമിഴ് , ബോളിവുഡ് ചലച്ചിത്രങ്ങളിലൂടെയാണ് ഇവർ പ്രേക്ഷകശ്രദ്ധ നേടിയത്.
പതിനാറാം വയസ്സിൽ മോഡലിംഗ് രംഗത്തു പ്രവർത്തിച്ചു തുടങ്ങിയ ഏമി ജാക്സൺ 2009-ലെ മിസ് ടീൻ വേൾഡ് സൗന്ദര്യമത്സരത്തിൽ വിജയിയായിരുന്നു.
2010-ൽ പുറത്തിറങ്ങിയ മദ്രാസ് പട്ടണം എന്ന തമിഴ് ചലച്ചിത്രത്തിലൂടെ അഭിനയരംഗത്തേക്കു പ്രവേശിച്ചു.
പിന്നീട് തമിഴ് , ഹിന്ദി , തെലുങ്ക് , കന്നഡ എന്നീ ഭാഷകളിലെ നിരവധി ചിത്രങ്ങളിൽ അഭിനയിച്ചു.
ഏക് ദീവാനാ ഥാ , തങ്കമകൻ , ഐ , തെരി , 2.0 എന്നിവയാണ് പ്രധാന ചലച്ചിത്രങ്ങൾ.
സൂപ്പർ ഗേൾ ടെലിവിഷൻ പരമ്പരയിൽ സാറ്റേൺ ഗേൾ (ഇമ്ര അർദീൻ) എന്ന കഥാപാത്രത്തെ അവതരിപ്പിച്ചത് എമി ജാക്സണായിരുന്നു..
ബ്രിട്ടനിലെ ഐൽ ഒഫ് മാൻ എന്ന സ്ഥലത്തെ ഒരു ക്രിസ്ത്യൻ കുടുംബത്തിലാണ് എമി ജാക്സണിന്റെ ജനനം.
അലൻ ജാക്സണും മാർഗരിറ്റ ജാക്സണുമാണ് എമിയുടെ മാതാപിതാക്കൾ.
എമിയുടെ മൂത്ത സഹോദരിയുടെ പേര് അലീസിയ എന്നാണ്.
എമിക്കു രണ്ടു വയസ്സുള്ളപ്പോൾ ജാക്സൺ കുടുംബം ലിവർ പൂളിലേക്കു താമസം മാറി.
സെന്റ് എഡ്വേർഡ്സ് കോളേജിലാണ് എമിയുടെ ബിരുദപഠനം പൂർത്തിയായത്.
ഔദ്യോഗിക ജീവിതം 2008–2010: മോഡലിംഗ്
ബോസ് മോഡൽ മാനേജേമെന്റ്, മോഡൽസ് വൺ എന്നീ സ്ഥാപനങ്ങൾക്കു വേണ്ടി മോഡലിംഗ് ആരംഭിച്ച ആമി ജാക്സൺ 2009-ലെ മിസ് ടീൻ വേൾഡ്, മിസ് ടീൻ ഗ്രേറ്റ് ബ്രിട്ടൻ, മിസ് ടീൻ ലിവർ പൂൾ എന്നീ സൗന്ദര്യമത്സരങ്ങളിൽ വിജയിച്ചിട്ടുണ്ട്.
2010–2014: അഭിനയം
മിസ് ടീൻ വേൾഡ് സൗന്ദര്യ മത്സരത്തിൽ വിജയിയായതോടെയാണ് ചലച്ചിത്രത്തിൽ അഭിനയിക്കുവാനുള്ള അവസരങ്ങൾ ഏമിയെത്തേടിയെത്തുന്നത്.
2010-ൽ ആര്യ നായകനായി പുറത്തിറങ്ങിയ മദ്രാസ് പട്ടണം എന്ന തമിഴ് ചിത്രത്തിൽ ആദ്യമായി അഭിനയിച്ചു.
ഇന്ത്യൻ സ്വാതന്ത്ര്യസമരചരിത്രത്തിന്റെ പശ്ചാത്തലത്തിലുള്ള ഒരു പ്രണയകഥയാണ് ഈ ചിത്രം പറയുന്നത്.
മികച്ച നിരൂപകശ്രദ്ധ നേടിയ ഈ ചിത്രത്തിൽ ബ്രിട്ടീഷ് ഗവർണർ ജനറലിന്റെ മകളായാണ് ഏമി ജാക്സൺ അഭിനയിച്ചത്.
മികച്ച പുതുമുഖ നായികയ്ക്കുള്ള വിജയ് അവാർഡ് നാമനിർദ്ദേശം ഈ ചിത്രത്തിലുടെ ഏമിക്കു ലഭിച്ചു.
വിണ്ണൈത്താണ്ടി വരുവായാ എന്ന തമിഴ് ചിത്രം 2012-ൽ ഏക് ദീവാനാ ഥാ എന്ന പേരിൽ ഹിന്ദിയിലേക്കു പുനർനിർമ്മിച്ചപ്പോൾ ആമി ജാക്സണാണ് നായികാവേഷം കൈകാര്യം ചെയ്തത്.
ഈ ചിത്രത്തിലെ ഏമിയുടെ അഭിനയവും ശ്രദ്ധിക്കപ്പെട്ടിരുന്നു.
2012-ൽ വിക്രം നായകനായ താണ്ഡവം എന്ന തമിഴ് ചിത്രത്തിൽ ഏമി ജാക്സൺ ഒരു ആംഗ്ലോ-ഇന്ത്യൻ പെൺകുട്ടിയായി വേഷമിട്ടു.
ഈ ചിത്രത്തിലെ അഭിനയത്തിനു മികച്ച സഹനടിക്കുള്ള ഫിലിംഫെയർ പുരസ്കാരത്തിനുള്ള നാമനിർദ്ദേശം ഏമിക്കു ലഭിച്ചു.
റാംചരൺ , ശ്രുതി ഹാസൻ എന്നിവർ നായികാനായകന്മാരായ യെവഡു (2014) ആണ് ഏമി അഭിനയിക്കുന്ന ആദ്യത്തെ തെലുങ്ക് ചലച്ചിത്രം.
2015–2016 ഏമി ജാക്സൺ
എസ്. ഷങ്കർ സംവിധാനം ചെയ്ത ഐ (2015) എന്ന തമിഴ് ചലച്ചിത്രം ആമി ജാക്സണിന്റെ അഭിനയജീവിതത്തിൽ വഴിത്തിരിവായി.
വിക്രം നായകനായ ഈ ചിത്രത്തിന്റെ മുതൽമുടക്ക് വളരെ ഉയർന്നതായിരുന്നു.
ചിത്രത്തിനു സമ്മിശ്രപ്രതികരണമാണ് ലഭിച്ചതെങ്കിലും ഏമിയുടെ അഭിനയം നിരൂപകപ്രശംസ നേടി.
ഈ ചിത്രത്തിനു ശേഷം അക്ഷയ് കുമാർ നായകനായ സിംഗ് ഈസ് ബ്ലിങ് (2015) എന്ന ഹിന്ദി ചലച്ചിത്രത്തിൽ അഭഇനയിച്ചു.
തുടർന്ന് തങ്കമകൻ , ഗീതു , തെരി എന്നീ ചിത്രങ്ങളിൽ ശ്രദ്ധേയ വേഷങ്ങൾ ചെയ്തു.
2017–മുതൽ
സൂപ്പർ ഗേൾ എന്ന പ്രശസ്ത ഇംഗ്ലീഷ് ടെലിവിഷൻ പരമ്പരയിൽ സാറ്റേൺ ഗേൾ എന്ന കഥാപാത്രത്തെ അവതരിപ്പിച്ചു.
എന്തിരൻ എന്ന ചിത്രത്തിന്റെ രണ്ടാം ഭാഗമായ 2.0 -ൽ രജനികാന്ത് , അക്ഷയ് കുമാർ എന്നിവരോടൊപ്പം ഒരു പ്രധാന വേഷത്തിൽ ഏമി ജാക്സൺ അഭിനയിക്കുന്നുണ്ട്.
മൃഗങ്ങളെ സംഗക്ഷിക്കുന്നതിനുള്ള പെറ്റയുടെ ഒരു പരിപാടിയിൽ ആമി ജാക്സൻ പങ്കെടുത്തിരുന്നു.
മുംബൈയിലെ സെന്റ് ജൂഡ് ആശുപത്രിയിലും മറ്റുമുള്ള ചാരിറ്റി പ്രവർത്തനങ്ങളിലും ആമി സജീവമാണ്.
പെൺകുട്ടികളുടെ വിദ്യാഭ്യാസത്തിനുള്ള പ്രചരണ പരിപാടികളിലും സജീവമായി ഇടപെടുന്നു.
പോണ്ട്സ് ബ്യൂട്ടി, യാദ്ലി ലണ്ടൻ എന്നീ കമ്പനികളുടെ സൗന്ദര്യവർദ്ധക ഉൽപ്പന്നങ്ങളുടെ ബ്രാൻഡ് അംബാസഡറാണ് ആമി ജാക്സൺ.
2012-ൽ ബോളിവുഡ് നടൻ പ്രതീക് ബബ്ബറുമായി ആമി പ്രണയത്തിലായിരുന്നുവെങ്കിലും പിന്നീട് ഈ ബന്ധം അവസാനിപ്പിക്കേണ്ടി വന്നു.
2013-ൽ ബോക്സിംഗ് താരം ജോ സെൽകിർക്കുമായും ഏമി പ്രണയത്തിലായിരുന്നു.
പക്ഷേ ഈ ബന്ധവും അധികനാൾ നീണ്ടുനിന്നില്ല.
സെൽകിർക്ക് ഏമിയെ ബലാത്സംഗം ചെയ്യുവാൻ ശ്രമിച്ചുവെന്നും അനിന്റെ പേരിൽ സെൽകിർക്കിനു 12 മാസം ജയിൽ ശിക്ഷ അനുഭവിക്കേണ്ടതായി വന്നുവെന്നും വാർത്തകളുണ്ട്.
2017-ൽ ഏമി ജാക്സൻ തന്റെ പേരിലുള്ള മൊബൈൽ ആപ്ലിക്കേഷൻ പുറത്തിറക്കി.
ഈ ആപ്പുവഴി ഏമിയുടെ ഫേസ്ബുക്ക്, ട്വിറ്റർ, ഇൻസ്റ്റഗ്രാം അക്കൗണ്ടുകൾ ബന്ധിപ്പിച്ചിട്ടുണ്ട്.
ചലച്ചിത്രങ്ങൾ Key † Denotes films that have not yet been released
Film വർഷം സിനിമ കഥാപാത്രം ഭാഷ കുറിപ്പുകൾ 2010 മദ്രാസ് പട്ടണം ആമി വിൽക്കിൻസൺ തമിഴ് മികച്ച പുതുമുഖനായികയ്ക്കുള്ള വിജയ് പുരസ്കാരം - നാമനിർദ്ദേശം 2012 ഏക് ദീവാനാ ഥാ ജെസി ഹിന്ദി താണ്ഡവം സാറ വിനായകം തമിഴ് മികച്ച സഹനടിക്കുള്ള ഫിലിംഫെയർ പുരസ്കാരം - നാമനിർദ്ദേശം 2014 യെവഡു ശ്രുതി തെലുങ്ക് 2015 ഐ ദിയ തമിഴ് സൈമ പുരസ്കാരം, ഏഷ്യാവിഷൻ പുരസ്കാരം സിംഗ് ഈസ് ബ്ലിങ്ങ് സാറ റാണ ഹിന്ദി തങ്ക മകൻ ഹേമ ഡിസൂസ തമിഴ് 2016 ഗീതു നന്ദിനി രാമാനുജം തമിഴ് തെരി ആനി തമിഴ് ഫ്രീക്കി അലി മേഘ ഹിന്ദി ദേവി ജെനിഫർ തമിഴ് ഗാനരംഗത്തിൽ അഭിനയിച്ചു ദേവി തെലുങ്ക് Tutak Tutak Tukiya ഹിന്ദി 2018 2.0 † TBA Tamil ഹിന്ദി Post Production ദ വില്ലൻ TBA കന്നഡ ചിത്രീകരണം നടക്കുന്നു ബൂഗി മാൻ നിമിഷ ഇംഗ്ലീഷ്
Television വർഷം പരിപാടി കഥാപാത്രം കുറിപ്പുകൾ 2017- മുതൽ സൂപ്പർ ഗേൾ ഇമ്ര അർദീൻ മറ്റു ബഹുമതികൾ 2013: The Times of India 's Most Desirable Woman of 2012 #22 2013: FHM World's Sexiest 100 Women:#56 2013: The Times of India 's Most Promising Female Newcomer 2012: #7 (for Ekk Deewana Tha ) 2015: SIIMA Awards 's - Stylish Youth Icon of South Indian cinema (female) അവലംബം പുറം കണ്ണികൾ Amy Jackson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് ഇന്റർനെറ്റ് മൂവി ഡാറ്റാബേസിൽ നിന്ന് എമി ജാക്സൺ
എറിക് സാലിംഗ് ഇംഗ്ലീഷ് വിലാസം https://ml.wikipedia.org/wiki/Erich_Saling
പ്രശസ്ത ജർമ്മൻ ഗൈനക്കോളജിസ്റ്റും മിഡ്‌വൈഫറി പ്രൊഫഷണലുമായിരുന്നു എറിക് സാലിംഗ് (21 ജൂലൈ 1925 - 6 നവംബർ 2021).
പല സ്രോതസ്സുകളും അദ്ദേഹത്തെ " പെരിനാറ്റൽ മെഡിസിന്റെ പിതാവ്" എന്ന് വിളിക്കുന്നു: "പെരിനാറ്റൽ മെഡിസിൻ" എന്ന പദത്തിന്റെ ഉപജ്ഞാതാവായി പോലും ഒരാൾ അദ്ദേഹത്തെ ഉദ്ദരിക്കുന്നു.
നവജാത ശിശുക്കളുടെ പുനർ-ഉത്തേജന നടപടിക്രമങ്ങളുടെ ഫലപ്രാപ്തി വിലയിരുത്താൻ 1960-ൽ രക്തത്തിലെ ഓക്സിജൻ കാർബൺ ഡയോക്സൈഡ് മുതലായവയുടെ അളവ് വിശകലനം ചെയ്യുന്ന ബ്ലഡ് ഗ്യാസ് അനാലിസിസ് ഉപയോഗിച്ചപ്പോൾ ഏറ്റവും കൂടുതൽ ഉദ്ധരിച്ച നിരവധി "ആദ്യ"ങ്ങളിൽ അദ്ദേഹം ഉൾപ്പെട്ടിരുന്നു.
1961-ൽ സാലിംഗ് കെ. ഡമാഷ്‌കെയുമായി ചേർന്ന് പെരിനാറ്റൽ രക്ത-ഓക്‌സിജന്റെ അളവ് പരിശോധിക്കുന്നതിനും ഗർഭപിണ്ഡത്തിന്റെ രക്തം വിശകലനം ചെയ്യുന്നതിനുമുള്ള ഒരു അതിവേഗ സമീപനം വികസിപ്പിച്ചെടുത്തു.
എറിക് സാലിംഗ് ജനിച്ചത് അക്കാലത്ത് പോളണ്ടിലെ ഒരു ബഹു-വംശീയ നഗരമായ സ്റ്റാനിസ്ലാവ് എന്നറിയപ്പെട്ടിരുന്ന നഗരത്തിലാണ്.
(1939-ൽ നഗരവും ചുറ്റുമുള്ള പ്രദേശവും ഉക്രേനിയൻ സോവിയറ്റ് സോഷ്യലിസ്റ്റ് റിപ്പബ്ലിക്കായി. ) പിതാവ്, ഹെൻറിച്ച് സാലിംഗ്, ഒരു റീജിയണൽ മാനേജരായി ഫോറസ്ട്രിയിൽ ജോലി ചെയ്തു.
കരകൗശല നൈപുണ്യം എറിക് സാലിംഗ് പാരമ്പര്യമായി ലഭിച്ചതോ പഠിച്ചതോ അദ്ദേഹത്തിന്റെ പിതാവിൽ നിന്നാണെന്ന് തോന്നുന്നു.
അദ്ദേഹത്തിന്റെ അമ്മ, എമ്മ ഹോഫ്മാൻ ജനിച്ചത്, പത്തൊൻപതാം നൂറ്റാണ്ടിൽ ഓസ്ട്രിയൻ പ്രവിശ്യയായ ഗലീഷ്യയുടെ (കിഴക്കൻ യൂറോപ്പ്) ഭാഗമായിരുന്നെ സ്റ്റാനിസ്ലൗ മേഖലയിൽ ആണ്.
കുടുംബം പ്രൊട്ടസ്റ്റന്റുകളായി രജിസ്റ്റർ ചെയ്തു.
സാലിംഗ് തന്റെ "അബിതുർ" (സ്കൂൾ വിടുന്ന പരീക്ഷ) 1943-നോ അതിനുമുമ്പോ വിജയിച്ചു, ഇത് സാധാരണ സമയങ്ങളിൽ യൂണിവേഴ്സിറ്റി പ്രവേശനത്തിനുള്ള വഴി തുറക്കുമായിരുന്നു, പക്ഷേ രണ്ടാം ലോക യുദ്ധ സമയം ആയിരുന്നതിനാൽ അദ്ദേഹത്തിന് അതിന് കഴിഞ്ഞില്ല.
1943 നും 1945 നും ഇടയിൽ അദ്ദേഹം സൈനിക സേവനത്തിനായി നിർബന്ധിതനായി.
1945-ൽ അദ്ദേഹം യെന യൂണിവേഴ്‌സിറ്റിയിൽ മെഡിക്കൽ വിദ്യാർത്ഥിയായി ചേർന്നു, 1945 -ന് ശേഷം അത് സോവിയറ്റ് അധിനിവേശ മേഖലയുടെ ഭാഗമായി സ്വയം ഭരണ മേഖല ആയി (1949 ഒക്ടോബറിൽ സോവിയറ്റ് സ്‌പോൺസർ ചെയ്‌ത ജർമ്മൻ ഡെമോക്രാറ്റിക് റിപ്പബ്ലിക് / ഈസ്റ്റ് ജർമ്മനി ആയി പുനരാരംഭിച്ചു) .
1945 നും 1952 നും ഇടയിൽ അദ്ദേഹം യെനയിലും ബെർലിനിലും പഠിച്ചു.
1952-ൽ എറിക് സാലിംഗ് സഹ-പ്രവർത്തക ഹെല്ല വെയ്മാനിനെ വിവാഹം കഴിച്ചു.
സാലിംഗ് ബെർലിനിൽ തന്റെ പ്രൊഫഷണൽ "അപ്രൊബേഷൻ" നേടിയ വർഷം കൂടിയാണിത്, അതേ വർഷം തന്നെ അദ്ദേഹം ബെർലിനിലെ ഫ്രീ യൂണിവേഴ്സിറ്റിയിൽ നിന്ന് ഡോക്ടറേറ്റ് നേടി.
അദ്ദേഹത്തിന്റെ ഡോക്ടറൽ പ്രബന്ധം "അകാല ജനനങ്ങൾക്കും ഗർഭം അലസലുകൾക്കും കാരണമായി സിഫിലിസ് " ( "Lues als Abort-und Frühgeburtsursache" ) എന്നതായിരുന്നു.
1952 അവസാനത്തോടെ ബെർലിൻ- ന്യൂക്കോലിലെ സിറ്റി ഹോസ്പിറ്റലിൽ (അക്കാലത്ത് "വിവന്റസ് ക്ലിനിക്ക്" എന്നറിയപ്പെട്ടിരുന്നു) തന്റെ നിർബന്ധിത പ്രൊബേഷണറി പോസ്റ്റിംഗ് ( "Pflichtassistentenzeit" ) ആരംഭിച്ചു.
1954 നും 1958 നും ഇടയിൽ അദ്ദേഹം ന്യൂകോൾനിൽ സ്ഥിരതാമസമാക്കി, ഗൈനക്കോളജിയിലും മിഡ്‌വൈഫറിയിലും (അന്ന് വേറിട്ടുനിന്ന) ന്യൂകോൾൺ വിമൻസ് ക്ലിനിക്കിൽ പരിശീലനത്തിനിടെ അസിസ്റ്റന്റ് ഹോസ്പിറ്റൽ ഡോക്ടറായി ജോലി ചെയ്തു.
1958-ൽ സലിംഗ് ഗൈനക്കോളജി , മിഡ്‌വൈഫറി എന്നീ വിഭാഗങ്ങളിൽ യോഗ്യത നേടി.
യുദ്ധാനന്തര കാലഘട്ടത്തിൽ, ജൂനിയർ ഡോക്ടർമാർക്കിടയിൽ ഇവ ഫാഷനബിൾ സ്പെഷ്യലൈസേഷൻ ആയിരുന്നില്ല, സാലിംഗ് ഈ നിലയിലെത്തുന്നതിൽ ഒരു നിശ്ചിത തലത്തിലുള്ള പിടിവാശി പ്രകടമാക്കിയിരുന്നു.
പിന്നീട്, പെരിനാറ്റൽ മെഡിസിൻ എന്ന ഒരു പുതിയ ആജീവനാന്ത ഗവേഷണ മേഖലയിലേക്ക് അദ്ദേഹം മാറി.
പരിശീലന കാലയളവിന്റെ അവസാന ഘട്ടത്തിൽ, നവജാത ശിശുക്കളുടെ ശ്വാസകോശത്തിലേക്ക് ഓക്സിജൻ എത്തിക്കാനും അവരുടെ ശ്വസനവ്യവസ്ഥയിൽ നിന്ന് മ്യൂക്കസ് വലിച്ചെടുക്കാനും കഴിയുന്ന ഒരു ലളിതമായ യന്ത്രം നിർമ്മിക്കുന്നതിന് അദ്ദേഹം തന്റെ കരകൗശല വൈദഗ്ധ്യം പ്രയോഗിച്ചു.
ഗർഭപിണ്ഡത്തിൻ്റെ അനന്തരഫലം എന്നതിലുപരി ചികിത്സയ്ക്ക് അര്ഹമായ, "ഒരു രോഗിയായി ഗര്ഭപിണ്ഡത്തെ അദ്ദേഹം തിരിച്ചറിഞ്ഞു".
ഇക്കാര്യത്തിൽ അദ്ദേഹത്തിന്റെ സമൂലമായ മനോഭാവങ്ങൾ അദ്ദേഹത്തിന്റെ ആദ്യ പുസ്തകമായ "ദാസ് കൈൻഡ് ഇം ബെറിച്ച് ഡെർ ഗെബർട്‌ഷിൽഫ്" (" പ്രസവചികിത്സയുടെ പശ്ചാത്തലത്തിലുള്ള കുട്ടി" ) എന്ന പുസ്തകത്തിൽ പരസ്യമായി പ്രദർശിപ്പിച്ചിരുന്നു: "ഒരു വ്യക്തിയുടെ ജനനത്തിന് ചുറ്റുമുള്ള കാലഘട്ടം ജീവിതത്തിലെ ഏറ്റവും അപകടകരമായ ഘട്ടം" ആണ്.
തന്റെ അധ്യാപന റോളുകൾ വിപുലീകരിച്ചപ്പോൾ, ഈ സത്യത്തെ ആവർത്തിക്കുന്നതിൽ സാലിംഗ് ഒരിക്കലും മടുത്തില്ല.
ഈ തൊഴിലിലെ അദ്ദേഹത്തിന്റെ നിരവധി ആരാധകരുടെ അഭിപ്രായത്തിൽ, മുൻ തലമുറയിലെ വൈദ്യന്മാർ ഇത് അവഗണിക്കാൻ ചായ്വുള്ളവരായിരുന്നു.
1963-ൽ, ഫ്രീ യൂണിവേഴ്‌സിറ്റി ഓഫ് ബെർലിനിൽ നിന്ന്, സാലിങ്ങ് തന്റെ ഹാബിലിറ്റേഷൻ ബിരുദം നേടി, ഇത് ജീവിതകാലം മുഴുവൻ നീണ്ടുനിൽക്കുന്ന അക്കാദമിക് ജീവിതത്തിനുള്ള യോഗ്യതയെ സ്ഥിരീകരിച്ചു, ഇത് സാലിങ്ങിന്റെ കാര്യത്തിൽ, ഒരു വിശിഷ്ടവും അസാധാരണവുമായ കണ്ടുപിടുത്തമുള്ള ഒരു ആശുപത്രി ഫിസിഷ്യൻ എന്ന നിലയിലുള്ള അദ്ദേഹത്തിന്റെ റോളുമായി സംയോജിപ്പിക്കും.
ഇത്തവണ അദ്ദേഹത്തിന്റെ പ്രബന്ധം "രക്തത്തിലെ വാതകങ്ങളുടെ സന്തുലിതാവസ്ഥയും തടസ്സമില്ലാത്ത ജനനത്തിലെ ഗര്ഭപിണ്ഡത്തിന്റെ ബേസ്-ആസിഡിന്റെ സന്തുലിതാവസ്ഥയും" സംബന്ധിച്ചായിരുന്നു.
അത് 1968-ൽ അസാധാരണമായ ( "außerplanmäßig" ) പ്രൊഫസർഷിപ്പോടെ തുടർന്നു.
1976 വരെ അദ്ദേഹം ഫ്രീ യൂണിവേഴ്സിറ്റിയുടെ ഇൻസ്റ്റിറ്റ്യൂട്ട് ഫോർ പെരിനാറ്റൽ മെഡിസിൻ തലവനായും ന്യൂകോൾൺ സിറ്റി ഹോസ്പിറ്റലിലെ പ്രസവചികിത്സയുടെ തലവനായും നിയമിതനായി.
1987-ൽ ഫ്രീ യൂണിവേഴ്സിറ്റിയിൽ പെരിനാറ്റൽ മെഡിസിനിൽ സി-4 പ്രൊഫസറായി ( സീനിയർ പ്രൊഫസർ ) നിയമിതനായി.
പുനരേകീകരണത്തിനും ബെർലിനിലെ യൂണിവേഴ്‌സിറ്റി മെഡിസിൻ പുനഃസംഘടിപ്പിച്ചതിനും ശേഷം, എറിക് സാലിംഗ്, വളരെയധികം വികസിച്ച ചാരിറ്റേ ഹോസ്പിറ്റൽ ശൃംഖലയുടെ പെരിനാറ്റൽ മെഡിസിൻ യൂണിവേഴ്‌സിറ്റി പ്രൊഫസറായി.
എന്നിരുന്നാലും, 1991-ൽ, 65 വയസ്സ് പിന്നിട്ട അദ്ദേഹം യൂണിവേഴ്സിറ്റി ശ്രേണിയിലെ തന്റെ കരിയറിൽ നിന്ന് വിരമിച്ചു, ക്ലോസ് വെറ്റർ തന്റെ യൂണിവേഴ്സിറ്റി പ്രൊഫസർഷിപ്പിൽ വിജയിച്ചു.
എന്നിരുന്നാലും, പ്രസവചികിത്സ മേഖലയിലെ മെഡിക്കൽ ഗവേഷണത്തിനുള്ള അദ്ദേഹത്തിന്റെ സംഭാവനകൾ അവസാനിച്ചില്ല.
1993-ൽ അദ്ദേഹം ബെർലിൻ ആസ്ഥാനമായി പ്രവർത്തിക്കുന്ന ഒരു നോൺപ്രോഫിറ്റ് ഓർഗനൈസേഷനായ "എറിക് സാലിംഗ് ഇൻസ്റ്റിറ്റ്യൂട്ട് ഫോർ പെരിനാറ്റൽ മെഡിസിൻ" സ്ഥാപിച്ചു, കൂടാതെ അതിനെ "അകാല ജനനങ്ങൾ തടയുന്നതിന് ഊന്നൽ നൽകുന്ന ഒരു സുപ്ര-റീജിയണൽ കൺസൾട്ടേഷൻ സെന്റർ" എന്ന് സ്വന്തം പബ്ലിസിറ്റിയിൽ വിവരിക്കുകയും ചെയ്തു.
പയനിയർ
എറിക് സാലിംഗ്, ശിശുമരണനിരക്കും അകാല ജനനനിരക്കുകളും കുറയ്ക്കുന്നതിന്, പ്രശ്‌നങ്ങൾ നേരത്തേ കണ്ടെത്തുന്നതിനും ചികിത്സാ നടപടിക്രമങ്ങൾക്കുമുള്ള പുതിയ രീതികൾ ആവർത്തിച്ച് വികസിപ്പിച്ചെടുത്തു.
ഉദാഹരണത്തിന്, 1958-ൽ, ജനനത്തിനു തൊട്ടുപിന്നാലെ ഒരു നവജാതശിശുവിന്റെ അയോർട്ടയെ അദ്ദേഹം കത്തീറ്ററൈസ് ചെയ്യുകയും നേരത്തെയുള്ള പൊക്കിൾക്കൊടി മുറിക്കലിലൂടെ വേഗത്തിൽ പ്ലാസന്റൽ രക്തപ്പകർച്ചയ്ക്കായി ഒരു പുതിയ രീതി വികസിപ്പിക്കുകയും ചെയ്തു.
നവജാത ശിശുക്കൾക്കുള്ള പുനർ-ഉത്തേജന നടപടിക്രമങ്ങളുടെ ഫലപ്രാപ്തി വിലയിരുത്താൻ ആദ്യമായി ബ്ലഡ് ഗ്യാസ് അനാലിസിസ് ഉപയോഗിച്ചത് അദ്ദേഹം ആണ് (1960).
1961-ൽ അദ്ദേഹം കെ. ഡമാഷ്‌കെയുമായി ചേർന്ന് പെരിനാറ്റൽ രക്ത-ഓക്‌സിജന്റെ അളവും ഗർഭപിണ്ഡത്തിന്റെ രക്തപരിശോധനയും പരിശോധിക്കുന്നതിനുള്ള അതിവേഗ സമീപനം വികസിപ്പിച്ചെടുത്തു.
ഗർഭപാത്രത്തിലുള്ള ഒരു ഗർഭപിണ്ഡത്തിന് നേരിട്ടുള്ള ഡയഗ്നോസ്റ്റിക് പ്രവേശനം ലഭ്യമായത് ഇതാദ്യമാണ്.
1962-ൽ സാലിംഗ് "Fruchtwasserspiegelung" (അമ്‌നിയോസ്കോപ്പ്) വികസിപ്പിച്ചെടുത്തു, ഇത് അപകടസാധ്യതയുള്ള അവസാനഘട്ട ഭ്രൂണങ്ങളെ തിരിച്ചറിയാനും ആവശ്യമെങ്കിൽ ഉചിതമായ ഇടപെടലുകൾ നടത്താനും പ്രാപ്തമാക്കി.
1965-ൽ അദ്ദേഹം ക്ലിനിക്കൽ-ബയോളജിക്കൽ അവസ്ഥ രോഗനിർണ്ണയങ്ങൾ അവതരിപ്പിച്ചു, അത് ജനിച്ചയുടനെ നവജാത ശിശുക്കളിൽ നടത്തി.
1972-ൽ അദ്ദേഹം നേരിട്ട് പ്രസവാനന്തര ഈസോഫാഗോഗാസ്ട്രോഡൂഡെനോസ്കോപ്പി നടത്തുന്നതിൽ വിജയിച്ചു.
1978-ൽ ഗർഭാവസ്ഥയുടെ പിന്നീടുള്ള ഘട്ടത്തിൽ അമ്‌നിയോറെക്സിസ് ഉണ്ടായാൽ അണുബാധ ഉണ്ടാകാതിരിക്കാൻ അദ്ദേഹം യോനിയിൽ തുടർച്ചയായ അണുനാശിനി നടപടികൾ കൊണ്ടുവന്നു.
തന്റെ സഹപ്രവർത്തകനായ യു. ബ്ലൂച്ചറുമായി ചേർന്ന്, വീട്ടിൽ നിന്ന് തന്നെ അകാല പ്രസവം നിരീക്ഷിക്കുന്നതിനുള്ള ഒരു ഉപകരണം (ഈ സാഹചര്യത്തിൽ ഒരു ടെലിഫോൺ ഉപയോഗിച്ച് ഒരു ആശുപത്രി അല്ലെങ്കിൽ ക്ലിനിക്ക്) അദ്ദേഹം കൊണ്ടുവന്ന വർഷം കൂടിയായിരുന്നു അത്.
1981-ൽ അദ്ദേഹം  ആവർത്തിച്ചുള്ള ഗർഭം അലസലുകളും അകാല ജനനങ്ങളും ഒഴിവാക്കുന്നതിനുള്ള ഒരു പുതിയ രീതി ആയ  "Frühe Totale Muttermund-Verschluss" (FTMV) വികസിപ്പിച്ചെടുത്തു.
1984-ൽ, യു. ബ്ലൂച്ചറും ജെ. റോത്തും എറിക് സാലിംഗും ആയി ചേർന്ന്, പ്രസവസമയത്ത് ഗർഭപാത്രത്തിന്റെ ശബ്ദ പശ്ചാത്തല പശ്ചാത്തലത്തിന്റെ മൈക്രോഫോൺ റെക്കോർഡിംഗുകൾ സൃഷ്ടിച്ചു.
1989-ൽ സാലിംഗ് പതിവ് പ്രയോഗത്തിന് അനുയോജ്യമായ ഒരു പ്രീ-ടേം ജനന പ്രതിരോധ പരിപാടി വികസിപ്പിച്ചെടുത്തു.
1993-ൽ, ഫ്രീ യൂണിവേഴ്‌സിറ്റിയിൽ നിന്ന് വിരമിച്ചതിന് തൊട്ടുപിന്നാലെ, വൈകിയുള്ള ഗർഭഛിദ്രങ്ങളും കാലയളവിനു മുമ്പുള്ള പ്രസവങ്ങളും ഒഴിവാക്കാൻ താൽപ്പര്യമുള്ള ഗർഭിണികൾക്കായി അദ്ദേഹം സ്വയം പരിചരണ പ്രവർത്തനം ആരംഭിച്ചു.
1999/2000-ൽ, "ഇൻഡിക്കേറ്റർ കോട്ടഡ് പാന്റി ലൈനർ" ഉപയോഗിച്ച് യോനി സ്രവങ്ങളുടെ പിഎച്ച് മൂല്യം സ്വയം നിർണ്ണയിക്കാൻ രോഗികൾക്ക് ഒരു പുതിയ രീതി അദ്ദേഹം വികസിപ്പിച്ചെടുത്തു.
മുൻ രണ്ട് ഖണ്ഡികകൾ എറിക് സാലിംഗിന് അവകാശപ്പെടുന്ന നൂതനത്വങ്ങളുടെ സ്വഭാവത്തെയും വ്യാപ്തിയെയും കുറിച്ച് ന്യായമായ ഉൾക്കാഴ്ച നൽകുമെന്ന് പ്രതീക്ഷിക്കാമെങ്കിലും, അവ സമഗ്രമാകാൻ ഉദ്ദേശിച്ചുള്ളതല്ല.
ബെർലിൻ ആസ്ഥാനമായുള്ള "എറിക് സാലിംഗ്-ഇൻസ്റ്റിറ്റ്യൂട്ട് ഫർ പെരിനറ്റാലെ മെഡിസിൻ ഇ.വി", സാലിങ്ങിന്റെ പെരിനാറ്റൽ "ആദ്യങ്ങളുടെ" ദൈർഘ്യമേറിയ ഷെഡ്യൂൾ  ഓൺലൈനിൽ പ്രസിദ്ധീകരിച്ചിട്ടുണ്ട്.
1952-ൽ ഹെല്ല വെയ്മാനുമായുള്ള (1925 - 2006) എറിക് സാലിങ്ങിന്റെ വിവാഹത്തെ തുടര്ന്ന് മക്കളായ പീറ്റർ (1954), മൈക്കിൾ (1955) എന്നിവർ ജനിച്ചു.
ആറ് പേരക്കുട്ടികളും, അവസാനത്തെ കണക്കിൽ, ഏഴ് കൊച്ചുമക്കളും ഉണ്ട്.
പീറ്റർ ഒരു ഗൈനക്കോളജിസ്റ്റും മൈക്കൽ ഒരു ബിസിനസുകാരനുമാണ്.
എലിസബത്ത് ഇവാൻസ് മെയ് ഇംഗ്ലീഷ് വിലാസം https://ml.wikipedia.org/wiki/Elizabeth_May
ഒരു കനേഡിയൻ രാഷ്ട്രീയക്കാരിയാണ് എലിസബത്ത് ഇവാൻസ് മെയ് ഒസി എംപി (ജനനം: ജൂൺ 9, 1954).
എഴുത്തുകാരിയും ആക്ടിവിസ്റ്റും അഭിഭാഷകയുമായ എലിസബത്ത് മെയ് 1989 മുതൽ 2006 വരെ സിയറ ക്ലബ് കാനഡയുടെ എക്സിക്യൂട്ടീവ് ഡയറക്ടറായി സ്ഥാപിക്കുകയും സേവനമനുഷ്ഠിക്കുകയും ചെയ്തു.
കനേഡിയൻ ഫെഡറൽ പാർട്ടിയുടെ ഏറ്റവും കൂടുതൽ കാലം സേവിച്ച വനിതാ നേതാവായിരുന്നു മെയ്.
കണക്റ്റിക്കട്ടിലെ ഹാർട്ട്ഫോർഡിൽ ജനിച്ച എലിസബത്ത് മെയ് കൗമാരപ്രായത്തിൽ കുടുംബത്തോടൊപ്പം കാനഡയിലേക്ക് കുടിയേറി.
അവർ സെന്റ് ഫ്രാൻസിസ് സേവ്യർ സർവ്വകലാശാലയിൽ ചേർന്നു.
1983-ൽ ഡൽഹൗസി യൂണിവേഴ്സിറ്റിയിൽ നിന്ന് നിയമ ബിരുദം നേടി.
പിന്നീട് സെന്റ് പോൾ യൂണിവേഴ്സിറ്റിയിൽ ദൈവശാസ്ത്രം പഠിച്ചു.
അതിനായി 2013 ലെ ഒരു അഭിമുഖത്തിൽ അവർ ആംഗ്ലിക്കൻ ജേണലിനോട് പറഞ്ഞത് പരസ്പരവിരുദ്ധമായ ഷെഡ്യൂൾ ആവശ്യങ്ങൾ കാരണം പ്രോഗ്രാമിൽ നിന്ന് പിന്മാറേണ്ടി വന്നു എന്നാണ്.
ഡൽഹൗസി യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, മെയ് 1985-ൽ ഒട്ടാവയിലേക്ക് മാറുന്നതിന് മുമ്പ് ഹാലിഫാക്സിൽ പരിസ്ഥിതി അഭിഭാഷകയായി ജോലി ചെയ്തു.
പൊതു താൽപ്പര്യ അഭിഭാഷക കേന്ദ്രത്തിൽ അസോസിയേറ്റ് ജനറൽ കൗൺസലായി ചേർന്നു.
1986-ൽ, പ്രോഗ്രസീവ് കൺസർവേറ്റീവ് മൾറോണി സർക്കാരിൽ അന്നത്തെ പരിസ്ഥിതി മന്ത്രിയായിരുന്ന തോമസ് മക്മില്ലന്റെ സീനിയർ പോളിസി അഡ്വൈസറായി അവർ തിരഞ്ഞെടുക്കപ്പെട്ടു.